เงินบาทปิด33.17บ./$
เงินบาทปิดตลาด 33.17/18บ./ดอลลาร์สหรัฐ คาดกรอบพรุ่งนี้ 33.05-33.25
10 ก.พ. 2553

เงินบาทปิดตลาด 33.17/18บ./ดอลลาร์สหรัฐ คาดกรอบพรุ่งนี้ 33.05-33.25
นักบริหารเงินจากธนาคารซีไอเอ็มบีไทย เปิดเผยว่า เงินบาทปิดตลาดเย็นนี้อยู่ที่ระดับ 33.17/18 บาท/ดอลลาร์ ปรับตัวอ่อนค่าลงจากช่วงเช้าที่เปิดตลาดที่ระดับ 33.12/15 บาท/ดอลลาร์          "เงินบาทอ่อนค่าลงเล็กน้อยจากเปิดตลาดช่วงเช้า แต่โดยรวมทั้งวันยังแกว่งตัวอยู่ในกรอบแคบๆ วอลุ่มการซื้อขายค่อนข้างเบาบาง" นักบริหารเงิน ระบุ          ส่วนสกุลเงินต่างประเทศช่วงปิดตลาดเย็นนี้ เงินเยนอยู่ที่ระดับ 89.65/70 เยน/ดอลลาร์ ส่วนเงินยูโรอยู่ที่ระดับ 1.3775/3780 ดอลลาร์/ยูโร คืนนี้สหรัฐฯ จะประกาศตัวเลขเศรษฐกิจที่สำคัญ คือ กระทรวงการคลังสหรัฐฯ เปิดเผยงบประมาณของรัฐบาลกลางประจำเดือนม.ค. และกระทรวงพาณิชย์สหรัฐฯ รายงานข้อมูลการค้าระหว่างประเทศเดือนธ.ค.            นักบริหารเงิน คาดว่า พรุ่งนี้เงินบาทจะเคลื่อนไหวอยู่ในกรอบ 33.05-33.25 บาท/ดอลลาร์ โดยระยะสั้นนี้ยังไม่มีปัจจัยที่จะมีผลต่อทิศทางของเงินบาทมากนัก เป็นเพียงการประกาศตัวเลขเศรษฐกิจตามกำหนดปกติของสหรัฐฯ ยกเว้นจะมีปัจจัยอื่นที่นอกเหนือความคาดหมายของตลาด